Poštovani roditelji!

Draga djeco!

Šaljem zadatke za utorak, 5.5.2020. prema rasporedu sati.

Hrvatski jezik – Naučili ste što je glas, slovo, riječ, rečenica. Danas ćemo ponoviti i uvježbati

pisanje rečenica i rečenične znakove: točka, uskličnik i upitnik. Kada nešto

izjavljujemo na kraju rečenice stavljamo točku ( . ) na primjer;

Danas je utorak.

Ako zapovijedamo ili uzvikujemo stavljamo na kraju rečenice uskličnik ( ! )na primjer;

Donesi loptu! Hura!

Kada postavljamo pitanje i kada u rečenici imamo upitnu riječ TKO? ŠTO? KADA ?

na primjer; Tko nije napisao zadaću? na kraju rečenice stavljamo upitnik ( ? ).

Prepiši u pisanku velikim tiskanim slovima ove rečenice, pazi na smisao rečenica i

stavi znak na kraju rečenice.

Maja Što nose Ivan i

školske Nose torbe

torba je Kakva Majina

velika i Majina je i plava torba

je Kakva torba Ivanova

mala Ivanova jako torba je Jao,

Nauči čitati pjesmu - Pitam se, Tito Bilopavlović ( u prilogu )

Tko želi?

<https://wordwall.net/resource/485327/re%c4%8denica-> ponavljanje

Matematika – Oduzimanje ( 11 – 3 ) – vježbanje

Riješi zadatke u udžbeniku na stranici 80.

Sat razrednika – Svake godine druge nedjelje u mjesecu svibnju obilježava se Majčin dan.

Svatko voli svoju majku najviše na svijetu. Sigurno želiš obradovati svoju majku.

Nacrtaj i izreži veliko srce u koje ćeš nacrtati svoju majku i sebe, oboji crvenom

bojom i ukrasi šarenim bojama i cvijećem, napiši jednu rečenicu koju bi

posvetio svojoj majci. Čestitku ćeš predati majci u nedjelju na Majčin dan.

Pročitaj pjesmu Čestitka majčici.

ČESTITKA MAJČICI

Ispred naše kućice

cvijeće je u cvatu,

sunašce ga miluje

kupa ga u zlatu.

Nabrali smo kiticu najljepšega cvijeća

dat ćemo ga majčici nek je prati sreća!

Srca su nam prepuna

velikog veselja,

u svakome cvjetiću

ima mnogo želja.

Nabrali smo kiticu najljepšega cvijeća

dat ćemo ga majčici nek je prati sreća!

Bit ćemo ti majčice

utjeha i nada,

uvijek će te voljeti

naša srca mlada.

Nabrali smo kiticu najljepšega cvijeća

dat ćemo ga majčici nek je prati sreća!

Josip Kaplan

( http://www.pjesmicezadjecu.com/majcin-dan/ispred-nase-kucice.html#ixzz5bl8OMvGv)

Poveznica na kojoj možeš naučiti pjevati pjesmu.

Priroda i društvo – Pravilna prehrana i tjelovježba

Da bi očuvali svoje zdravlje moramo se pravilno hraniti i baviti se

tjelovježbom. U udžbeniku na stranici 116. i 117. promotri ilustracije,

pročitaj tekst i riješi zadatke ( 2. i 3. zadatak u pisanku ). Pomoći će ti PowerPoint prezentacija ( u prilogu ).

Tjelesno zdravstvena kultura -

|  |
| --- |
| **RAZLIČITI MJEŠOVITI UPORI U MJESTU I KRETANJU NA TLU/SPRAVAMA**  **OPONAŠANJA PRIRODNIH POJAVA I RASPOLOŽENJA UZ GLAZBENU PRATNJU** |

Puno uspjeha u radu želi ti učiteljica.

Srdačan pozdrav!